Pantun Dua Kerat (Nasihat) (Tingkatan 2)

==Petikan Biasa==
 Gaaru, cengak, gian.
 Tak tahu, tak kenal, diam.
 
 Jika ada padi berhampalah,
 Jika ada hati berasalah.
 
 Sakit pandan tak tahukan duri,
 Sakit badan tak tahukan diri.
 
 Dengar cakap enggang makan buah belolok,
 Dengar cakap orang terjun masuk lubuk.
 
 Ada beras taruh dalam padi,
 Ada ingat taruh dalam hati.
 
 Mahal imam, murahlah khatib,
 Mahal demam, murahlah sakit.
(Dipetik daripada antologi Gema Sepi Gadis Genius, Tingkatan 2, Dewan Bahasa dan Pustaka)
==Maksud==
Rangkap 1: Kita hendaklah berfikir terlebih dahulu sebelum berkata-kata agar kita tidak menyinggung perasaan orang lain.
Rangkap 2: Seseorang yang melakukan kesalahan akan berasa tersindir apabila terdapat orang bercakap tentang perkara yang dilakukannya itu.
Rangkap 3: Orang yang mudah lupa diri akan hidup susah.
Rangkap 4: Orang yang suka mempercayai kata-kata orang lain tanpa usul periksa akan hidup susah.
Rangkap 5: Kita tidak perlu mengheboh-hebohkan sesuatu perkara yang belum kita laksanakannya.
Rangkap 6: Sekiranya kita melakukan sesuatu pekerjaan, hendaklah mengikut kemampuan diri sendiri supaya tidal memudaratkan kesihatan.
==Tema==
Panduan tentang cara-cara membentuk peribadi mulia. Penyair menasihati pembaca supaya mencontohi tingkah laku yang luhur untuk membentuk peribadi mulia. Contohnya, berfikir dahulu sebelum berkata-kata agar tidak menyinggung perasaan orang lain dan jangan cepat lupa diri setelah hidup senang.
==Persoalan==
1. Kata-kata yang tidak berlapik yang diucapkan oleh seseorang itu akan menyakiti hati orang lain.
2. Pengalaman hidup pada masa silam dapat dijadikan panduan hidup.
3. Orang yang membuat keputusan untuk diri sendiri lebih bijak daripada orang yang suka mendengar cakap orang lain.
4. Melakukan kerja secara diam-diam lebih baik daripada menghebohkannya kepada orang lain.
==Nilai==
*Tidak keterlaluan dalam pertuturan dan tingkah laku
*Tekun membuat sesuatu pekerjaan
*Percaya akan kebolehan diri sendiri
==Pengajaran==
1. Kita hendaklah berhati-hati ketika bercakap tentang sesuatu perkara supaya tidak menyakiti orang lain.
2. Kita hendaklah sentiasa ingat akan asal usul kita kerana orang yang mudah lupa diri itu seeing membuat kesilapan.
3. Kita hendaklah membuat keputusan sendiri supaya dapat belajar menjadi seorang yang bijak.
4. Kita hendaklah bekerja dengan bersungguh-sungguh supaya apa-apa yang diidam-idamkan tercapai.
5. Kita hendaklah melakukan sesuatu pekerjaan itu mengikut kemampuan diri sendiri supaya tidak memudaratkan kesihatan.
Category:Pages
Category:"Wiki World" pages